CELEX: 32020D0906
Language: el
Date: 2020-06-29 00:00:00
Title: Απόφαση (ΚΕΠΠΑ) 2020/906 του Συμβουλίου της 29ης Ιουνίου 2020 για την τροποποίηση της απόφασης (ΚΕΠΠΑ) 2019/615 σχετικά με τη στήριξη της Ένωσης στις δραστηριότητες που θα προηγηθούν της διάσκεψης αναθεώρησης των συμβαλλόμενων μερών της Συνθήκης για τη Μη Διάδοση των Πυρηνικών Όπλων (NPT) του έτους 2020

30.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 207/36
               
            
         ΑΠΟΦΑΣΗ (ΚΕΠΠΑ) 2020/906 ΤΟΥ ΣΥΜΒΟΥΛΙΟΥ
         της 29ης Ιουνίου 2020
         για την τροποποίηση της απόφασης (ΚΕΠΠΑ) 2019/615 σχετικά με τη στήριξη της Ένωσης στις δραστηριότητες που θα προηγηθούν της διάσκεψης αναθεώρησης των συμβαλλόμενων μερών της Συνθήκης για τη Μη Διάδοση των Πυρηνικών Όπλων (NPT) του έτους 2020
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 15 Απριλίου 2019 το Συμβούλιο εξέδωσε την απόφαση (ΚΕΠΠΑ) 2019/615 (1), η οποία προβλέπει περίοδο εφαρμογής 18 μηνών από την ημερομηνία σύναψης της χρηματοδοτικής σύμβασης που αναφέρεται στην εν λόγω απόφαση, για τις δραστηριότητες του άρθρου 1 αυτής.
                  
               
                     (2)
                  
                  
                     Το Γραφείο Αφοπλισμού των Ηνωμένων Εθνών ζήτησε να παραταθεί έως τις 16 Απριλίου 2021 η περίοδος εφαρμογής της απόφασης (ΚΕΠΠΑ) 2019/615. Η αιτούμενη παράταση οφείλεται στην πανδημία COVID-19 και την προσωρινή αναστολή των δραστηριοτήτων που πραγματοποιούνται βάσει της απόφασης (ΚΕΠΠΑ) 2019/615.
                  
               
                     (3)
                  
                  
                     Οι δραστηριότητες που προβλέπονται στο άρθρο 1 της απόφασης (ΚΕΠΠΑ) 2019/615 μπορούν να συνεχισθούν χωρίς καμία επίπτωση επί των χρηματοδοτικών πόρων έως τις 16 Απριλίου 2021.
                  
               
                     (4)
                  
                  
                     Η απόφαση (ΚΕΠΠΑ) 2019/615 θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 5 παράγραφος 2 της απόφασης (ΚΕΠΠΑ) 2019/615 αντικαθίσταται από το ακόλουθο κείμενο:
            
                        «2.
                     
                     
                        Η παρούσα απόφαση λήγει 24 μήνες μετά την ημερομηνία σύναψης της χρηματοδοτικής σύμβασης του άρθρου 3 παράγραφος 3 ή έξι μήνες μετά την ημερομηνία έκδοσής της, εάν δεν έχει συναφθεί χρηματοδοτική σύμβαση εντός αυτής της περιόδου.».
                     
                  
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες, 29 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  Απόφαση (ΚΕΠΠΑ) 2019/615 του Συμβουλίου, της 15ης Απριλίου 2019, σχετικά με τη στήριξη της Ευρωπαϊκής Ένωσης στις δραστηριότητες που θα προηγηθούν της διάσκεψης αναθεώρησης των συμβαλλόμενων μερών της Συνθήκης για τη Μη Διάδοση των Πυρηνικών Όπλων (NPT) του έτους 2020 (ΕΕ L 105 της 16.4.2019, σ. 25).